
Par dzīvokļa īpašuma “Vītoli”  - 13, Līgo, Līgo pagasts, Gulbenes novads, atsavināšanu izsolē

Izskatīts Daukstu, Galgauskas, Jaungulbenes un Līgo pagastu apvienības pārvaldes, reģistrācijas numurs 40900041186, juridiskā adrese: “Gulbīts”, Gulbītis, Jaungulbenes pagasts, Gulbenes novads, LV-4420, 2026.gada 12.marta iesniegums Nr. DGJL/2.5/26/38 (Gulbenes novada pašvaldībā saņemts 2026.gada 13.martā un reģistrēts ar GND/5.13.2/26/703-D), kurā lūgts atsavināt dzīvokļa īpašumu “Vītoli”  - 13, Līgo, Līgo pagasts, Gulbenes novads. 
Daukstu, Galgauskas, Jaungulbenes un Līgo pagastu apvienības pārvalde iesniegumā norāda, ka pirms dzīvokļa izīrēšanas pārvaldei būtu jāveic būtisks dzīvokļa kosmētiskais remonts jāatjauno grīdas, griestu un sienu krāsojums, un jāierīko papildus apkures iekārta virtuves telpā un istabā. Izvērtējot Daukstu, Galgauskas, Jaungulbenes un Līgo pagastu apvienības pārvaldei 2026. gadā pieejamos finanšu līdzekļus, konstatēts, ka tie nav pietiekami šādu ieguldījumu veikšanai. 
Gulbenes novada pašvaldība ir īpašniece dzīvokļa īpašumam “Vītoli” – 13, Līgo, Līgo pagasts, Gulbenes novads, kadastra numurs 5076 900 0026, kas sastāv no telpu grupas ar kadastra apzīmējumu 5076 003 0177 001 013, pie tās piederošajām kopīpašuma 494/8900 domājamajām daļām no būves ar kadastra apzīmējumu 5076 003 0177 001 (dzīvojamā māja) un 494/8900 domājamajām daļām no zemes ar kadastra apzīmējumu 5076 003 0177, pamatojoties uz 2026.gada 3.septembra Vidzemes rajona tiesas tiesneses Aijas Grāves lēmumu (žurnāls Nr. 100000064705 13).
Dzīvokļa īpašums “Vītoli”  - 13, Līgo, Līgo pagasts, Gulbenes novads, kadastra numurs 5076 900 0026, nav iekļauts ar Gulbenes novada pašvaldības domes 2025.gada 29.maija lēmumu Nr. GND/2025/333 (protokols Nr.12; 1.p.) “Par Gulbenes novada pašvaldībai piederošajām un piekrītošajām dzīvojamām telpām, kas nepieciešamas pašvaldības funkciju nodrošināšanai” apstiprinātajā dzīvokļu sarakstā, kas nepieciešami Gulbenes novada pašvaldības funkciju –  sniegt iedzīvotājiem palīdzību mājokļa jautājumu risināšanā – nodrošināšanai. 
Pamatojoties uz Pašvaldību likuma 10.panta pirmās daļas 16.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, 73.panta ceturto daļu, kas nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu, Publiskas personas mantas atsavināšanas likuma 4.panta otro daļu, kas nosaka, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta, 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, 3.panta pirmās daļas 1.punktu, kas nosaka, ka publiskas personas nekustamo un kustamo mantu var atsavināt pārdodot izsolē, tai skaitā izsolē ar pretendentu atlasi, 8.panta otro daļu, kas nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, un ņemot vērā Attīstības un tautsaimniecības komitejas, un Finanšu komitejas ieteikumu: atklāti balsojot: ar … balsīm “PAR”, “PRET”-, “ATTURAS”-, Gulbenes novada pašvaldības dome NOLEMJ:
1. NODOT atsavināšanai Gulbenes novada pašvaldībai piederošo dzīvokļa īpašumu “Vītoli” – 13, Līgo, Līgo pagasts, Gulbenes novads, kadastra numurs 5076 900 0026, kas sastāv no telpu grupas ar kadastra apzīmējumu 5076 003 0177 001 013, pie tās piederošajām kopīpašuma 494/8900 domājamajām daļām no būves ar kadastra apzīmējumu 5076 003 0177 001 (dzīvojamā māja) un 494/8900 domājamajām daļām no zemes ar kadastra apzīmējumu 5076 003 0177, atklātā mutiskā izsolē ar augšupejošu soli.
2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē. 
3. Par lēmuma izpildi atbildīga Gulbenes novada pašvaldības īpašuma novērtēšanas un izsoļu komisija.
4. Lēmuma izpildes kontroli veikt Gulbenes novada pašvaldības izpilddirektoram.

